लोक नायक अस्पताल

लोक नायक अस्पताल जिसे नवम्बर १९७७ ई॰ तक अर्विन चिकित्सालय के नाम से जाना जाता था, तत्पश्चात लोक नायक जयप्रकाश चिकित्सालय (एल॰एन॰जे॰पी॰) नाम दिया गया, स्वतन्त्रता संग्राम सेनानी एवं राजनेता जयप्रकाश नारायण के सम्मान में। यह चिकित्सालय दिल्ली राज्य सरकार के स्वास्थ्य एवं परिवार कल्याण विभाग द्वारा संचालित एवं संरक्षित है। इतिहास लोक नायक चिकित्सालय का इतिहास ब्रिटिश भारत काल से जुड़ा हुआ है, जब केन्द्रीय कारागार परिसर को तत्कालीन भारत के वायसराय लॉर्ड अर्विन के अधीन एक चिकित्सालय में परिवर्तित किया गया। इसका शिलान्यास दिनांक १० जनवरी १९३० ई॰ (पौष शुक्ल दशमी, विक्रम संवत् १९८६) को हुआ था। कर्नल क्रुकशैंक के नेतृत्व में १९३६ ई॰ (विक्रम संवत् १९९२) में यह परिसर अर्विन चिकित्सालय के रूप में कार्यान्वित हुआ। उस समय यह ३५० शैय्याओं वाला चिकित्सालय था। किन्तु भारत की स्वतन्त्रता के पश्चात् १९४७ ई॰ (विक्रम संवत् २००४) में शरणार्थियों की बड़ी संख्या में आगमन के कारण चिकित्सीय सेवाओं की माँग अत्यधिक बढ़ गई। नवम्बर १९७७ ई॰ (कार्तिक मास, विक्रम संवत् २०३४) में अर्विन चिकित्सालय का नाम परिवर्तित कर लोक नायक जयप्रकाश चिकित्सालय रखा गया। पुनः १९८९ ई॰ (विक्रम संवत् २०४६) में इसका नाम संक्षिप्त कर लोक नायक चिकित्सालय कर दिया गया। चिकित्सीय सुविधाएँ एड्स परामर्श चिकित्सालय संवेदनाशास्त्र रक्तकोश दग्ध एवं प्लास्टिक शल्य चिकित्सा कर्ण-नासिका-गला परिवार कल्याण (पुरुष एवं स्त्री) – वन्ध्यता उपचार स्त्रीरोग एवं प्रसूति आन्तरिक चिकित्सा स्नायु शल्य चिकित्सा अस्थि चिकित्सा बाल चिकित्सा बाल शल्य चिकित्सा त्वचा एवं यौन रोग सामान्य शल्य चिकित्सा आघात चिकित्सा सेवाएँ विविध निदान प्रयोगशालाएँ वृक्क चिकित्सा सन्दर्भ